CELEX: 32018D0758
Language: lv
Date: 2018-05-23 00:00:00
Title: Komisijas Īstenošanas lēmums (ES) 2018/758 (2018. gada 23. maijs) par konkrētiem pagaidu aizsargpasākumiem sakarā ar Āfrikas cūku mēri Ungārijā (izziņots ar dokumenta numuru C(2018) 3250) (Dokuments attiecas uz EEZ. )

24.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 128/16
            
         KOMISIJAS ĪSTENOŠANAS LĒMUMS (ES) 2018/758
   (2018. gada 23. maijs)
   par konkrētiem pagaidu aizsargpasākumiem sakarā ar Āfrikas cūku mēri Ungārijā
   
      
         (izziņots ar dokumenta numuru C(2018) 3250)
      
   
   (Autentisks ir tikai teksts ungāru valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 3. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 3. punktu,
   tā kā:
   
               (1)
            
            
               Āfrikas cūku mēris ir vīrusa ierosināta infekcijas slimība, ar ko slimo mājas cūkas un savvaļas cūkas un kas var būtiski ietekmēt cūkkopības rentabilitāti, tādējādi traucējot tirdzniecību Savienībā un eksportu uz trešām valstīm.
            
         
               (2)
            
            
               Ja Āfrikas cūku mēri konstatē savvaļas cūkām, pastāv risks, ka slimības ierosinātājs varētu izplatīties uz citām savvaļas cūku populācijām un uz cūku audzētavām. Tādējādi, veicot dzīvu cūku vai to produktu tirdzniecību, tas var izplatīties no vienas dalībvalsts uz citu dalībvalsti un uz trešām valstīm.
            
         
               (3)
            
            
               Ar Padomes Direktīvu 2002/60/EK (3) ir noteikts Āfrikas cūku mēra kontrolei paredzēto Savienības pasākumu minimums. Proti, Direktīvas 2002/60/EK 15. pants paredz konkrētus pasākumus, kas veicami, ja ir apstiprināts viens vai vairāki gadījumi, kad savvaļas cūkas skāris Āfrikas cūku mēris.
            
         
               (4)
            
            
               Ungārija ir informējusi Komisiju par to, kāda ir pašreizējā situācija saistībā ar Āfrikas cūku mēri tās teritorijā, un saskaņā ar Direktīvas 2002/60/EK 15. pantu ir veikusi vairākus pasākumus, tostarp noteikusi inficēto zonu, kurā piemēro minētās direktīvas 15. pantā minētos pasākumus, lai nepieļautu šīs slimības izplatīšanos.
            
         
               (5)
            
            
               Lai novērstu nevajadzīgus traucējumus Savienības iekšējā tirdzniecībā un izvairītos no tā, ka trešās valstis varētu uzlikt nepamatotus tirdzniecības šķēršļus, sadarbībā ar Ungāriju Savienības līmenī jānosaka Āfrikas cūku mēra inficētā zona minētajā dalībvalstī.
            
         
               (6)
            
            
               Tāpēc līdz Augu, dzīvnieku, pārtikas aprites un dzīvnieku barības pastāvīgās komitejas sanāksmei Ungārijā noteiktā inficētā zona būtu jānorāda šā lēmuma pielikumā un jānosaka šādas zonas pastāvēšanas ilgums.
            
         
               (7)
            
            
               Šis lēmums nākamajā Augu, dzīvnieku, pārtikas aprites un dzīvnieku barības pastāvīgās komitejas sanāksmē ir jāpārskata,
            
         IR PIEŅĒMUSI ŠO LĒMUMU.
   1. pants
   Ungārija nodrošina, ka tās noteiktajā inficētajā zonā, kurā piemēro Direktīvas 2002/60/EK 15. pantā paredzētos pasākumus, ir ietverti vismaz tie apgabali, kuri minēti šā lēmuma pielikumā.
   2. pants
   Šo lēmumu piemēro līdz 2018. gada 31. jūlijam.
   3. pants
   Šis lēmums ir adresēts Ungārijai.
   
      Briselē, 2018. gada 23. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      PIELIKUMS
      
                  Apgabali, kuri noteikti kā inficētā zona Ungārijā, kā minēts 1. pantā
               
               
                  Datums, līdz kuram piemērojams
               
            
                  
                     In Szabolcs-Szatmár-Bereg county, the whole territory of the hunting (game management) units with the following code numbers: 850950 , 851050 , 851150 , 851250 , 851350 , 851450 , 851550 , 851560 , 851650 , 851660 , 851751 , 851752 , 852850 , 852860 , 852950 , 852960 , 853050 , 853150 , 853160 , 853250 , 853260 , 853350 , 853360 , 853450 , 853550 , 854450 , 854550 , 854560 , 854650 , 854660 , 854750 , 854850 , 854860 , 854870 , 854950 , 855050 , 855150 , 856350 , 856360 , 856450 , 856550 , 856650 , 856750 , 856760 , 857650 
               
               
                  2018. gada 31. jūlijs